Clinicile private au vrut să ajute la vaccinarea în masă, dar au fost refuzate.
Președintele PALMED a declarat că spitalele private vor să ajute la vaccinare. Clinicile private au vrut să ajute la vaccinarea în masă dar au fost refuzate. În prima tranșă, vor fi vaccinați angajații domeniului medical de stat și privat.
Ne-am gândi că orice ajutor e binevenit în campania de vaccinare, chiar și de la privat.Cristian Hotoboc, președintele Patronatului de Servicii Medicale Private, spune că și-a oferit ajutorul către Ministerul Sănătății.Iar colonelul doctor Gheorghiță, cel care coordonează campania de vaccinare, i-a și răspuns.Cristian Hotoboc, Președintele Palmed: "Ne-a mulțumit pentru că vrem să fim alături de dânșii și ne-a spus că vom fi contactați în cazul în care va fi nevoie să intervenim în această campanie"În momentul de față, dacă mergi fie la privat, fie la stat să te operezi, de exemplu, vei fi testat de coronavirus. Cei confirmați pozitiv vor fi redirecționați către spitalele de suport Covid. Dovada vaccinării nu va fi cerută prea curând.Cristian Hotoboc, Președintele Palmed: "Până să cerem dovada vaccinării cred că va mai dura un an, cel puțin. Dacă oamenii vor fi receptivi și se vor termina zvonurile acelea alarmiste, cum că se întâmplă ceva rău dacă te vaccinezi, cam într-un an jumătate, 2 ani, estimez eu că ajungem la 80%.".